O‘zbekiston prezidenti Shavkat Mirziyoyev 13 sentabr kuni Samarqandga bordi. Bu haqda prezident matbuot xizmati xabar bermoqda. Foto: Prezident matbuot xizmati Davlat rahbari dastlab Imom Buxoriy maqbarasini ziyorat qildi. Qur’on tilovat etilib, duo o‘qildi. Shavkat Mirziyoyev birinchi prezident Islom Karimov qabrini ham ziyorat qildi. Ma’lum qilinishicha, ayni kunlarda Samarqand ulkan siyosiy voqealar taraddudida. Ertadan oliy darajadagi tashriflar boshlanadi. 15-16 sentabr kunlari O‘zbekiston prezidenti Shavkat Mirziyoyev raisligida Shanhay hamkorlik tashkiloti davlat rahbarlari kengashi 22-majlisi bo‘lib o‘tadi.